**И Н Ф О Р М А Ц И Я**

Община Никопол е конкретен бенефициент по проект BG05M9OP001–2.040-0063 „Патронажна грижа в община Никопол“, Договор № BG05M9OP001–2.040-0063-С01/11.06.2019 г. по процедура чрез директно предоставяне на безвъзмездна финансова помощ BG05M9OP001–2.040 „Патронажна грижа за възрастни хора и лица с увреждания – Компонент 2”, по Оперативна програма „Развитие на човешките ресурси” 2014-2020.

Основна цел на проекта е подобряване качеството на живот и възможностите за социално включване на хората с увреждания и възрастните хора, чрез осигуряване на мрежа от услуги в домашна среда – патронажна грижа и изграждане на капацитет за предоставянето им.

С цел изграждане модел за патронажна грижа за възрастни хора и лица с увреждания, включително с хронични заболявания и трайни увреждания, по проекта ще се предоставят почасови мобилни здравно – социални услуги в домашна среда на 51 потребители от община Никопол, съобразно разработената по Компонент 1 от Министерство на здравеопазването програма/методика за предоставяне на патронажна грижа и стандарти за качество на услугата. Всяко лице ще получи услуги до 2 часа дневно, за 12 месеца, считано от 01.10.2019 г., предоставени от екип от обучени по проекта специалисти, включващ 2 медицински сестри, 13 специалисти по социални дейности/домашни помощници/ и 1 психолог.

**Индикатори за изпълнение:**

- Лица над 18 г. – 51 лица

- Брой доставчици на услуги за социално включване – 1

**Индикатори за резултат:**

- Участници над 18 г., вкл.с увреждания, получаващи патронажна грижа – 51 лица

- Брой доставчици на услуги за социално включване, разширили обхвата на дейността си – 1

**Данни за проекта:**

***Дата на стартиране***: 01.07.2019 г.

***Дата на приключване:***  30.09.2020 г.

***Продължителност:*** 15 месеца, от които 12 пряко предоставяне на услугата

***Стойност на безвъзмездната финансова помощ***: 146 881.67 лв.

***Финансиране от ЕС, Европейски социален фонд*** ***(ЕСФ)***: 124 849.42 лв.

***Национално финансиране:*** 22 032. 25 лв.

**1. Информация за кандидат-потребителите по проекта:**

Потребители, които желаят да ползват мобилни интегрирани почасови здравно–социални услуги в домашна среда - патронажна грижа могат да бъдат:

* Възрастни хора над 65 годишна възраст (навършили 66 години), с ограничения или невъзможност за самообслужване;
* Хора с увреждания и техните семейства

**Кандидатите за ползватели на патронажна грижа подават следните документи:**

1. Заявление от кандидата (по образец);
2. Документ за самоличност (за справка);
3. Експертно решение на ТЕЛК /НЕЛК (копие);
4. Декларация за информирано съгласие /*Приложение 1 към Методиката за предоставяне на патронажни грижи по домовете за възрастни хора и хора с увреждания/.*

Със Заповед на Кмета на Община Никопол е съставена Комисия за подбор на потребители и персонал по проекта. Определянето на ползвателите на услугата ще се извърши на база оценка на потребностите, извършена от външни експерти. Изборът на потребители е отворен процес и ще се реализира на два етапа – първоначален и последващ. При необходимост ще се извършва актуализация в списъка на потребителите.

За почасовите мобилни здравно – социални услуги в домашна среда – патронажна грижа по Проекта не се заплаща месечна потребителска такса.

**2. Информация за кандидатите за работа по проекта:**

**2.1.** Медицински специалисти:За почасовото предоставяне на мобилни интегрирани почасови здравни услуги в домашна среда ще бъдат наети на трудово правоотношение 2 медицински сестри, почасово за 12 месеца, считано от 01.10.2019 г.

Необходими документи за кандидатстване:

1. Заявление от кандидата (по образец);
2. Документ за самоличност (за справка);
3. Автобиография;
4. Служебна бележка от местоработата (ако кандидатът работи);
5. Документ за завършена степен на образование (копие).

**2.2. Специалисти по социални дейности /домашни помощници/:** За почасовото предоставяне на мобилни интегрирани почасови социални услуги в домашна среда ще бъдат наети на трудово правоотношение 13 домашни помощници/ДП/ – 5 ДП на 8 часа/дневно, 2 ДП на 6 часа/дневно и 6 ДП на 4 часа/дневно, за 12 месеца. За домашни помощници могат да кандидатстват неактивни/безработни лица в трудоспособна възраст, които не са придобили право на пенсия за осигурителен стаж и възраст или на професионална пенсия за ранно пенсиониране.

Необходими документи за кандидатстване:

1. Заявление от кандидата (по образец);
2. Документ за самоличност (за справка);
3. Автобиография;
4. Служебна бележка от местоработата (ако кандидатът работи);
5. Документ за завършена степен на образование (копие);
6. Копие на сертификат/и за завършени обучителни курсове по сходни програми/проекти.

**2.3. Психолог**:За предоставяне на психологическа подкрепа и консултиране, при изявено желание от страна на потребителите и идентифицирана потребност от подкрепа ще бъде нает 1 психолог, за 12 месеца, считано от 01.10.2019 г.

Необходими документи за кандидатстване:

1. Заявление от кандидата (по образец);
2. Документ за самоличност (за справка);
3. Автобиография;
4. Документ за завършена степен на образование (копие).

Подборът на персонала ще се извърши от Комисията за подбор на потребители и персонал по проекта, определена със Заповед на Кмета на Община Никопол, след преглед на представените документи и интервю с всички кандидати, желаещи да работят по проекта. Информация за датата на интервюто ще бъде посочена на сайта на общината и на информационното табло в Общинска администрация Никопол, ул. „Ал. Стамболийски“ № 5. Ангажираните по проекта медицински специалисти и специалистите по социални дейности ще предоставят услугата след преминато специализирано обучение по разработената по Компонент 1 от Министерство на здравеопазването програма/методика за предоставяне на патронажна грижа и стандарти за качество на услугата.

Документите от кандидат – потребителите и кандидатите за работа по Проекта могат да се изтеглят от сайта на общината или да се получат, както и да се подадат в Общинска администрация Никопол, ул. „Ал.Стамболийски“ № 5, в Центъра за услуги и информация на граждани.

Срок за подаване на документи: считано от 01.07.2019 г., всеки работен ден от 8.30 ч. до 12.00 ч. и от 13.00 ч. до 17.00 ч., Краен срок за подаване на документи – 15.00 ч. на 19.07.2019 г.

Лице за контакт: Искра Ангелова – Ръководител на проекта, GSM 0878782083